сурхондарёда яна 2 нафар бемор коронавирусдан тузалди термиз шаҳридаги вилоят юқумли касалликлар шифохонасида даволаниб , коронавирусдан бутунлай тузалган 2 бемор айни дақиқаларда реабилитацияга чиқарилди . вилоят соғлиқни сақлаш бошқармаси маълумотларига кўра , бугунгача мазкур шифохонада инфекциядан тўлиқ фориғ бўлганлар сони 20 нафарга етди . тажрибали шифокорларнинг узлуксиз муолажалари асосида касалликни батамом енгган ватандошларимизни маҳаллий ҳокимлик , вилоят соғлиқни сақлаш бошқармаси ва бошқа мутасадди идоралар вакиллари кузатиб , уларга анвойи гуллар туҳфа этди . инфекциядан батамом соғайганлар жорий йилнинг 28 март куни москва-термиз чартер рейси билан вилоятга келиб , карантин даврини ўтаётганида касаллик аниқланган бўлиб , 30 ва 31 ёшдаги юртдошларимизнинг иккаласи ҳам қашқадарё вилоятидан . касалхонада даволанаётган 13 нафар беморнинг аҳволи яхши . энг самарали усулларда зарур муолажаларни олаётган юртдошларимизнинг яна бир гуруҳи яқин кунларда тўлиқ соғайиб , реабилитацияга чиқиши кутилмоқда .